Augustín Fischer-Colbrie

**Augustín Fischer-Colbrie** (eller **Augustín Július Karol Fischer**; født 16. oktober 1863 i Želiezovce - ungarsk: *Zeliz* - i Østerrike-Ungarn; død 17. mai 1925 i Košice - ungarsk: *Kassa* - i Tsjekkoslovakia) var en slovakisk prelat og katolsk biskop av Košice.
## Liv og virke
### Bakgrunn
Augustín Fischer-Colbrie fullførte videregående studier i Kremsmünster, Bratislava og Esztergom. Han studerte teologi med utmerkede resultater ved *[[Pázmaneum]]* i Wien. 
### Prest
Han ble diakonviet den 19. oktober 1885 og presteviet den 20. mars 1886. Den 25. juni 1886 tok han doktorgrad i teologi. 

Han var kapellan i Budapest-Belvaros og i 1889 og 1890 sekretær for erkebiskopen av Esztergom. Fra 1890 var han rektor for *Vienna Augustineum*, fra 1894 pavelig kammerherre, fra 1899 professor i dogmatikk ved Universitetet i Wien og årene 1902–1904 rektor ved *Wien Pazmaneum*. Fra 1892 ble han betrodd å gi religionsundervisning til erkehertuginne Elisabeth, datteren til tronfølgeren kronprins Rudolf. I 1900 ble han kannik i Esztergom.

Han kunne elleve språk: engelsk, ungarsk, slovakisk, russisk, fransk, italiensk, latin, tysk, arabisk, hebraisk og gammelgresk.

### Koadjutorbiskop i Košice
Den 27. desember 1904 ble han utkåret til koadjutorbiskop av Košice. Den 15. januar 1905 deltok han ved saligkåringen av Kassa-martyrene i Roma. Pave Pius X bekreftet hanse utnevnelsen, og utnevnte ham til titulærbiskop av *Domitiopolis*. Erkebiskop Gennaro Granito Pignatelli di Belmonte, apostolisk nuntius til Østerrike-Ungarn, bispeviet ham den 12. mars 1905. Medkonsekratorer var Kalman Belopotoczky, militærbiskop i Østerrike-Ungarn, og Laurenz Mayer, hjelpebiskop i Wien. Den 1. februar 1906 ble han utnevnt til apostolisk administrator av Košice.

### Biskop av Košice
Den 17. mai 1907, etter Žigmund Bubics død, etterfulgte han ham som biskop av Košice.

I 1912 ble han medlem av den ungarske forberedende komite for den XXIII eukaristiske kongress i Wien. 

I 1919, etter at han avla lojalitetsed til den tsjekkoslovakiske stat, lot myndighetene ham forbli på sin post som biskop av Košice. På grunn av de nye statsgrensene opprettet han et vikariat med sete i Sátoraljaújhely for de 49 prestegjeldene som havnet i den ungarske del av bispedømmet. I 1920 bidro han aktivt til stiftelsen av Det kristelig-sosiale parti. 

De tsjekkoslovakiske myndighetene var kritiske til hans virksomhet og tenkte på trolig å avsette ham. Men det kom ikke til at de krevde hans utskriftning, fordi han ble verdsatt av både slovakene og ungarerne.

I 1921 inviterte han redemptorister til Stropkó, som ble huset i det tidligere fransiskanerklosteret der.

Biskop Augustin Fischer-Colbrie døde i Košice den 17. mai 1925. Han ble gravlagt i krypten i Košice-katedralen.

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1882
* Kardinal Gennaro Granito Pignatelli di Belmonte (1851-1948) *1899
* Biskop *Augustín Fischer-Colbrie* (1863-1925) *1905

## Referanser